Ikt. szám: 49167- /2024

**E L Ő T E R J E S Z T É S**

**Szombathely Megyei Jogú Város Közgyűlése Városstratégiai, Idegenforgalmi és Sport Bizottságának**

 **2024. március 26-i ülésére**

**Javaslat az E.ON INGRID 22 kV-os elektromos hálózat zöldterületen történő elhelyezésére**

Szombathely Megyei Jogú Város Önkormányzata Közgyűlésének a közterületek bontás utáni helyreállításáról szóló 3/2008. (IV.1.) önkormányzati rendelete 7.§ (2) és (6) bekezdése szerint zöldterületben közmű csak a városfejlesztési ügyekben illetékes bizottság előzetes hozzájárulásával helyezhető el.

A E.ON Észak-dunántúli Áramhálózati Zrt. (9027 Győr, Kandó Kálmán u. 11-13.) az „INGRID Szombathely 22 kV-os létesítések” megnevezésű elektromos hálózat fejlesztési projekt kiépítésére vonatkozóan kezelői és tulajdonosi hozzájárulás iránti kérelmet nyújtott be a Városüzemeltetési Osztályhoz. A benyújtott tervdokumentáció szerint a 22 kV-os elektromos hálózat belterületi szakaszon zöldterületen földkábelben halad.

Ezek az alábbiak:

Nádtó utca: az észak-nyugati oldalon a telekhatár és az útburkolat közötti zöldterületen

Ernuszt Kelemen utca: a dél-keleti oldalon a telekhatárok és a közút közötti zöldterületen

8721 sz. ök. út (Muskátli u.): az elkerülő út mellett haladó kerékpárút déli oldalán lévő zöldterületben, a Helyi Építési Szabályzatban véderdőnek jelzett szakaszon védőcsőben vezetve

Csók István utca: a kiemelt szegélyen kívüli zöldterületben

Béke tér: a Gothard-kastély kerítése előtt az út és járda közötti zöldterületben

Az új nyomvonal építése során fa kivágására nincs szükség, a tervezés során a fák és sövények gyökérzónájának védelmét is figyelembe vette a tervező.

A Bizottság döntését követően kiadandó kezelői hozzájárulásban lesz részletesen meghatározva a zöldterülethelyreállítási kötelezettsége (pl.: humuszolás, füvesítés, fenntartási kötelezettség az első kaszálásig).

Kérem Tisztelt Bizottságot, hogy a 22 kV-os elektromos hálózat zöldterületen történő elhelyezéséről szóló előterjesztést megtárgyalni, és a határozati javaslatot elfogadni szíveskedjék!

**Szombathely, 2024. március …..**

 /: Horváth Soma :/

**Határozati Javaslat**

**…/2024.(III.26.) VISB. sz. határozat**

A Városstratégiai, Idegenforgalmi és Sport Bizottság az E.ON INGRID 22 kV-os hálózat zöldterületen történő elhelyezéséről szóló előterjesztést megtárgyalta, és Szombathely Megyei Jogú Város Önkormányzata Közgyűlésének a közterületek bontás utáni helyreállításáról szóló 3/2008. (IV.1.) önkormányzati rendelete 7. § (2) és (6) bekezdése alapján az alábbi döntést hozta.

A Bizottság egyetért azzal, hogy az alábbiakban felsorolt helyeken, és mértékben, a benyújtott tervdokumentáció alapján, a kezelői hozzájárulásban előírt feltételekkel az elektromos hálózat zöldterületen épüljön ki:

Nádtó utca: az észak-nyugati oldalon a telekhatár és az útburkolat közötti zöldterületen

Ernuszt Kelemen utca: a dél-keleti oldalon a telekhatárok és a közút közötti zöldterületen

8721 sz. ök. út (Muskátli u.): az elkerülő út mellett haladó kerékpárút déli oldalán lévő zöldterületben, a Helyi Építési Szabályzatban véderdőnek jelzett szakaszon védőcsőben vezetve

Csók István utca: a kiemelt szegélyen kívüli zöldterületben

Béke tér: a Gothard-kastély kerítése előtt az út és járda közötti zöldterületben

**Felelős**: Dr. Nemény András polgármester

Tóth Kálmán, a Városstratégiai, Idegenforgalmi és Sport Bizottság elnöke

 (a végrehajtás előkészítéséért:

 Kalmár Ervin, a Városüzemeltetési Osztály vezetője)

**Határidő:** azonnal